Még egyszer: a KSH adat BECSLÉS. Itt is le van írva, mindjárt az elején: https://www.ksh.hu/docs/hun/modsz/nep_modsz.html. 9 évig interpolálgat, időnként a képleten is reszelnek, más közvetett adatok áttételes és feltételezett hatása alapján, de egyes településeken ez még így is óriási eltérést is jelenthet a végére, pl ahova 1 évtized alatt hirtelen rengetegen költöznek (határmenti települések)
A BM adat egzakt, HIVATALOS, mert folyamatosan valós és hiteles nyilvántartásból származik (lakcím- és ingatlannyilvántartás). És természetesen az utóbbiból is összeáll az ország lakosságszáma, még szép.
Nem látom be, hogy attól miért kéne, hogy valami elfogadottabb legyen, mert a szokásjog alapján az került be, avagy abból a forrásból van több tétel.
Azt, hogy a valóságban éppen mennyien laknak egy településen, pláne, hogy az év legalább felében, azt valószínűleg sosem tudjuk meg, egyik módszerrel sem. De akkor már sokkal több tudományos alapja van annak, ha azt mondjuk, ennyi bejelentett lakosa van, méghozzá PONTOSAN ennyi. legalábbis azon az évkezdő napon.